钦定古今图书集成/明伦汇编/闺媛典/第131卷 > 蔡洙妻冯氏
## 钦定古今图书集成/明伦汇编/闺媛典/第131卷 > 蔡洙妻冯氏

按《武昌县志》：“冯氏年二十适蔡洙，生一子真童。洙以
明经授庐陵主簿，没于官。氏年二十九，抱孤扶榇还
葬，剪发自誓，苦节抚孤，四十馀年。正统间，有司以闻，
诏旌表，免其徭役。”

===张銮妻胡氏===按《武昌县志》：“胡氏，张銮妻。年二十四，夫亡，遗腹三月
生子楷。家贫苦节，翁姑阴纳郑氏子聘，氏闻欲自尽，
翁姑知不可夺，以己女代归郑而止。”